Ľuboš Jurík

**Ľuboš Jurík** (* 14. september 1947, Nové Zámky – † 28. september 2021, Bratislava) bol slovenský spisovateľ, novinár, politológ a šéfredaktor časopisu *Euroreport Plus*.

## Životopis
V roku 1971 absolvoval štúdium publicistiky na Filozofickej fakulte Univerzity Komenského v Bratislave. Po ukončení štúdia pôsobil ako redaktor týždenníka Nové slovo, v rokoch 19921997 bol hovorcom predsedu NR SR (Ivana Gašparoviča), zakladateľom časopisu Parlamentný kuriér a neskôr sa stal šéfredaktorom mesačníka Euroreport plus. Bol dvojnásobným držiteľom ceny Egona E. Kischa za literatúru faktu a držiteľ Krištáľového krídla. Žil v Pezinku, bol ženatý, mal dvoch synov a jednu dcéru.

## Tvorba
Venoval sa najmä písaniu próz (romány, novely, poviedky), ako aj esejí a rozhovorov. Bol tiež autorom divadelnej hry a viacerých televíznych scenárov.

## Dielo

### Próza
* 1973 – *Na Poľnej ulici*, zbierka poviedok
* 1976 – *Dlhá namáhavá cesta*, zbierka poviedok
* 1977 – *Emigranti*, román
* 1983 – *Nepokojné dialógy*, zbierka rozhovorov
* 1984 – *Novinári*, román
* 1986 – *Už o tom nehovorme*, zbierka poviedok
* 1989 – *Spravodliví*, román
* 1991 – *Keď sa raz nahnevám*, zbierka poviedok
* 1992 – *Tri detektívne prípady reportéra AZ*, detektívna novela
* 1993 – *3× reportér AZ*, detektívna novela
* 1995 – *Mesto v pondelok ráno*, zbierka poviedok
* 1999 – *Posledné kriminálne prípady reportéra AZ*, detektívna novela
* 2001 – *Bratislavské poviedky*, zbierka poviedok
* 2001 – *Kriminálne prípady reportéra AZ*, detektívna novela
* 2004 – *Choď za svojím snom*, detektívna novela
* 2005 – *Prvé kriminálne prípady reportéra AZ*, detektívna novela
* 2010 – *Všetci sme potomkovia Kainovi*, román
* 2011 – *Smrť ministra*, román divadelná hra a DVD v jednej publikácii

### Eseje
* 1997 – *Eurochaos*, politologické eseje
* 2002 – *Pokušenie moci*, politologický dokument

### Rozhovory
* 1975 – *Rozhovory*, zbierka rozhovorov
* 1986 – *Rozhovory o literatúre*, zbierka rozhovorov
* 1987 – *Pražské rozhovory*, zbierka rozhovorov
* 1993 – *Americké dialógy*, zbierka rozhovorov s poprednými americkými spisovateľmi
* 2011 – *Rozhovory po rokoch*, zbierka rozhovorov so slovenskými spisovateľmi

### Dráma
* *Novinári –* dramatizácia Jana Kociánová, premiéra 28. novembra 1986 Štátne divadlo Košice, réžia Miro Procházka
* Smrť ministra – filmový scenár o poslednej noci V. Clementisa, réžia Miro Košický

### Ostatné
* 2002 – *Pokušenie moci* (značne kritické spomienky na účinkovanie v pozícii hovorcu a poradcu predsedu NR SR)
* 2006 – *Rozpomínanie „Črty a príbehy zo starej Bratislavy“*
* 2008 – *[[Slovenský bigbít]]* (spoluautor Dodo Šuhajda)

## Ocenenia
* 2008 – Krištáľové krídlo v kategórii publicistika a literatúra spoločne s Dušanom Rapošom a Jozefom Šuhajdom za obsiahlu knihu *Slovenský bigbít*, ktorej súčasťou sú 3 DVD s 10-dielnym televíznym seriálom, sa stala jednou z najúspešnejších kníh roku 2008. Na viac ako 400 stranách sú zachytené plodné šesťdesiate roky cez rockovú a beatovú hudbu, ale aj cez názory, ideály a nádeje vtedajšej mladej generácie. Kniha je aj dokumentom o desaťročí, ktoré patrilo medzi najvzrušujúcejšie obdobie minulého storočia.

## Referencie

## Externé odkazy
* 
* Diela Ľuboša Juríka v súbornom katalógu Slovenskej národnej knižnice
* Slovenský bigbít dostal tvar knihy – článok v denníku SME (2008)

Kategória:Slovenskí spisovatelia
Kategória:Slovenskí dramatici
Kategória:Slovenskí scenáristi
Kategória:Slovenskí prozaici
Kategória:Slovenskí publicisti
Kategória:Slovenskí hovorcovia
Kategória:Šéfredaktori periodík na Slovensku
Kategória:Držitelia Krištáľového krídla
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Nových Zámkov